dh-unibe/image-text_koenigsfelden-charters-post-1500 huggingface dataset:
Ich, Ruͤdy Fluͤman von Biraluͣf, beken und vver gich offenlich mit disem brief, das ich von dem vesten Hans Bastion von Lutternoͧw, minem genedige junckherren, dise
zwͤ guͤtter ze Biraloͧf und dar umb gelegen sind zuͦ rechtem manlechen enpfangen hab, die inn ze haben, ze nutzen, besetzen und enzetzen, alles nach manlechens
und lantz recht, sit und gewonhiet und nach inn halt eis briefs, mir dar umb gegeben. ich hab im geͧch gelopt und geschworn dienstig, gewertig und
gehorsam ze sin und alles ze tuͦnd, das ein man sinem herren von sinen lechnen zetuͦnd schuldig ist alles ungevarlich. und sind dis die guͤtter und die
stuck, die dar in gehoͤrren in das guͦt, das ettwan das ettwan des Dussen was, gehoͤrrend dise stuck des ersten ein halb juchert ackers under ✳ Stiegg
und obnen Uf dem Giess Hag und stost uf sin, des Fluͤmas, acker ✳ und ein halb juchert ackers hinder des Dussen hus in der obren zelg zwichen des Fluͤ¬
mās guͤtren gelegen und genempt Hermās acker, stost an die hus hoffstatt. it̄ vor Eich Halden by Goͤttis Hussen ein halb juchert, genāt Birchen Acker,
zwischen Fluͤmans guͤttren gelegen. it̄ in der nidren zelg ein halb juchert, hiest das Muily Ackerly, zwichssend Fluͤmans guͤtren gelegen. abˀ ein acker,
genāt der Grebler, im wiger unden an Fluͤmans guͤtt₎ by der Aren gelegen. it̄ ein matbletzly lit hinder den huisren neben des von Muillinen guͦt, das
Fluͤman bwͧt. it̄ so sind ditz die stuck, die in das ander guͦt gehuͤrend, das des Frigen was: des ✳ ersten ze Goͤttisis Hussen uf dem Rien Acker ein eckerly
an sin, des Fluͤmans, ackern gelegen. it̄ unden am Ûten Rien under der Stieg in der zelg uf dem Rien ein ackerly, trett uf des Dussen und Fluͤmanen
acker. it̄ vor der Eich Hald₎ ein juch zwichen des Dussen und Fluͤmans ackern gelegen. it̄ ze Biraluͣf under dem Kurtzen Stieglin lit ein juchert ackern, genā̄t Kalch Acker, zwischen der Stieg und der ruitty. abˀ ein juchert ackers gelegen undrem Giess Hag an des Dussen acker gelegen. it̄ ein ackeˀly,
abˀ ein ackerly, do das hus uf stait, stost an den weg und uf Fluͤmans acker. abˀ ein ackerly ander Stien Ruitty am hag. abˀ ein ackeˀly daselbs ùf dem Rien an
an Fluͤmans acker gelegen. ze urkùind han ich erbetten den beschiednen Hanssen Kristen, hofmeister ze Kûngsfeld₎, das er sin eigen insigell haͣt gehenck an disen brief, das ich, der hofmeist₎, vergich getan hab, doch mir minen erben auͧne schaden, annͦ ꝫcꝭ im lxxviij jar.
wist j lechenbr₎ um̄ ij guͤtter zuͦ Birenloùff ✳
der
Königsf. 783
Birolaff man lechen
Staatsarchiv
AARGAU
K
D ✳ 95 ✳ e ✳